การจัดการ

1. โครงสร้างการจัดการ

ณ วันที่ 31 ธันวาคม 2544 การจัดการภายในองค์กรของบริษัทประกอบด้วย คณะกรรมการบริษัท
(Board of Directors) คณะกรรมการบริหาร (Executive Board of Directors)
คณะกรรมการตรวจสอบ (Audit Committee) และคณะผู้บริหารโรงพยาบาล
ตามรายละเอียดดังนี้คือ

-   คณะกรรมการบริษัท (Board of Directors)

1. ศาสตราจารย์นายแพทย์อรุณ เผ่าสวัสดิ์ ประธานกรรมการ

2. นายแพทย์ปราเสริฐ ปราสาททองโอสถ รองประธานกรรมการ

3. นายแพทย์เสนอ อินทรสุขศรี กรรมการอิสระ

4. นายแพทย์พงษ์ศักดิ์ วิทยากร กรรมการ

5. นายแพทย์จิโรจน์ สุชาโต กรรมการ

6. นายแพทย์รุ่งธรรม ลัดพลี กรรมการ

7. นายแพทย์จุลเดช ยศสุนทรากุล กรรมการ

8. นายแพทย์สันต์สิริ ศรมณี กรรมการอิสระ

9. แพทย์หญิงยิ่งดาว ไกรฤกษ์ กรรมการ

10.นายอนุชาต ชัยประภา กรรมการอิสระ

11.นายวัลลภ อธิคมประภา กรรมการ

12. นายธวัชวงศ์ ธะนะสุมิต กรรมการ

13.นายแพทย์กิตติพันธ์ วิสุทธารมณ์ กรรมการ

กรรมการผู้มีอำนาจลงนามแทนบริษัท

นายแพทย์พงษ์ศักดิ์ วิทยากร นายแพทย์จุลเดช ยศสุนทรากุล และนายแพทย์จิโรจน์ สุชาโต
กรรมการสองในสามท่านนี้ลงลายมือชื่อร่วมกัน

ขอบเขตหน้าที่และความรับผิดชอบของคณะกรรมการบริษัท

คณะกรรมการบริษัทเป็นผู้รับผิดชอบจัดกิจการทั้งปวงของบริษัท
มีอำนาจหน้าที่ภายในขอบเขตของกฎหมายวัตถุประสงค์และข้อบังคับของบริษัท
และตามมติของที่ประชุมผู้ถือหุ้นและมีอำนาจกระทำการใด ๆ ตามที่ระบุไว้ในหนังสือบริคณฑ์สนธิ และ
พรบ. บริษัทมหาชน หรือที่เกี่ยวข้องกับการดังกล่าวนั้น

-   คณะกรรมการบริหาร (Executive Board of Directors)

1. นายแพทย์ปราเสริฐ ปราสาททองโอสถ ประธานคณะกรรมการบริหาร

2. นายแพทย์พงษ์ศักดิ์ วิทยากร รองประธานคณะกรรมการบริหารคนที่ 1

3. นายแพทย์จุลเดช ยศสุนทรากุล รองประธานคณะกรรมการบริหารคนที่ 2

4. นายแพทย์จิโรจน์ สุชาโต กรรมการบริหาร

5. นายแพทย์รุ่งธรรม ลัดพลี กรรมการบริหาร

6. แพทย์หญิงยิ่งดาว ไกรฤกษ์ กรรมการบริหาร

7. นายวัลลภ อธิคมประภา กรรมการบริหาร

8. รองศาสตราจารย์อัจจิมา เศรษฐบุตร กรรมการบริหาร

9. นายสาธิต วิทยากร กรรมการบริหาร

 ขอบเขตหน้าที่และความรับผิดชอบของคณะกรรมการบริหาร

คณะกรรมการบริหารมีหน้าที่รับผิดชอบจัดกิจการของบริษัท ตามที่คณะกรรมการมอบหมาย
และมีหน้าที่พิจารณากลั่นกรอง พร้อมให้ข้อเสนอแนะเพื่อกระทำการใด ๆ
เสนอคณะกรรมการบริษัทพิจารณาต่อไป

-   คณะกรรมการตรวจสอบ (Audit Committee)

1. นายแพทย์เสนอ อินทรสุขศรี ประธานกรรมการตรวจสอบ

2. นายแพทย์สันต์สิริ ศรมณี กรรมการและกรรมการตรวจสอบ

3. นายอนุชาต ชัยประภา กรรมการและกรรมการตรวจสอบ

ขอบเขตหน้าที่และความรับผิดชอบของคณะกรรมการตรวจสอบ

1. สอบทวนรายงานทางการเงินของบริษัท ให้ตรงต่อความเป็นจริง ครบถ้วน เพียงพอ

2. ดูแลให้บริษัทมีระบบควบคุมภายในที่เหมาะสมและมีประสิทธิภาพ

3. ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

4. พิจารณาคัดเลือกและเสนอแต่งตั้งผู้สอบบัญชีบริษัท

5. ดูแลไม่ให้เกิดความขัดแย้งทางผลประโยชน์

6. ปฏิบัติการอื่นใดตามที่คณะกรรมการบริษัทมอบหมาย

-   คณะผู้บริหารโรงพยาบาล (Management Team)

1. นายแพทย์พงษ์ศักดิ์ วิทยากร กรรมการผู้อำนวยการใหญ่

2. แพทย์หญิงยิ่งดาว ไกรฤกษ์ ผู้ช่วยกรรมการผู้อำนวยการใหญ่

และผู้อำนวยการโรงพยาบาลกรุงเทพ 3. นายวัลลภ อธิคมประภา ผู้ช่วยกรรมการผู้อำนวยการใหญ่

สายบัญชีและการเงิน

4. รองศาสตราจารย์อัจจิมา เศรษฐบุตร ผู้ช่วยกรรมการผู้อำนวยการใหญ่

สายการตลาด

5. นายสาธิต วิทยากร ผู้ช่วยกรรมการผู้อำนวยการใหญ่

สายสารสนเทศ

6. นายแพทย์กนกรส หงส์ทอง ผู้อำนวยการสำนักกรรมการ

ผู้อำนวยการใหญ่

7. นายแพทย์ประยุทธ สมประกิจ รองผู้อำนวยการโรงพยาบาล

8. นายแพทย์ไพศาล จันทรพิทักษ์ รองผู้อำนวยการโรงพยาบาล

2. การสรรหากรรมการ

การแต่งตั้งและถอดถอนกรรมการบริษัท จะเป็นไปตามข้อบังคับบริษัทที่กำหนดไว้ ดังนี้คือ

-   คณะกรรมการบริษัทต้องประกอบด้วยกรรมการอย่างน้อย 5 ท่าน
    และไม่น้อยกว่ากึ่งหนึ่งต้องมีถิ่นฐานอยู่ในประเทศ

-   กรรมการต้องเป็นบุคคลธรรมดา และมีคุณสมบัติดังนี้

  (1) บรรลุนิติภาวะ

  (2) ไม่เป็นบุคคลล้มละลาย ไร้ความสามารถ หรือเสมือนไร้ความสามารถ

  (3) ไม่เคยรับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้โดยทุจริต

  (4) ไม่เคยถูกลงโทษ ไล่ออก หรือปลดออกจากราชการ องค์การ หรือหน่วยงานของรัฐ
  ฐานทุจริต ต่อหน้าที่

-   การคัดเลือกคณะกรรมการบริษัท ให้ที่ประชุมผู้ถือหุ้นเลือกตั้งตามหลักเกณฑ์ดังต่อไปนี้

  (1) ผู้ถือหุ้นหนึ่งคนมีคะแนนเสียงเท่ากับจำนวนหุ้นที่ถือคูณด้วยจำนวนกรรมการที่จะเลือกตั้ง

  (2) ผู้ถือหุ้นแต่ละคนต้องใช้คะแนนเสียงที่มีอยู่ทั้งหมดตาม (1)
  เลือกตั้งบุคคลคนเดียวหรือหลายคนเป็นกรรมการก็ได้
  ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

  (3)
  บุคคลที่ได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมที่จะพึงมี
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  ให้เลือกโดยวิธีจับสลาก เพื่อให้ได้จำนวนกรรมการที่จะพึงมี

-   ในการประชุมผู้ถือหุ้นสามัญประจำปีทุกครั้งให้คณะกรรมการออกจากตำแหน่งทั้งชุด
    และให้เลือกตั้งใหม่ทั้งชุดพร้อมกันในคราวเดียว
    แต่ให้คณะกรรมการชุดเดิมรักษาการในตำแหน่งไปจนกว่าคณะกรรมการชุดใหม่จะเข้ารับหน้าที่
    กรรมการซึ่งพ้นจากตำแหน่งอาจได้รับเลือกตั้งใหม่โดยที่ประชุมผู้ถือหุ้นได้

-   นอกจากกรรมการพ้นจากตำแหน่งตามวาระแล้ว กรรมการจะพ้นจากตำแหน่งเมื่อ

  (1) ตาย

  (2) ลาออก

  (3) ขาดคุณสมบัติ หรือมีลักษณะต้องห้ามตามกฎหมาย

  (4)
  ที่ประชุมผู้ถือหุ้นมีมติให้ออกด้วยคะแนนเสียงไม่น้อยกว่าสามในสี่ของจำนวนหุ้นที่มาประชุมและมีสิทธิออกเสียง
  และมีหุ้นนับรวมกันได้ไม่น้อยกว่าครึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

  (5) ศาลมีคำสั่งให้ออก

-   กรรมการคนใดจะลาออกจากตำแหน่ง ให้ยื่นใบลาออกต่อบริษัท
    การลาออกมีผลนับแต่เมื่อใบลาออกถึงบริษัท

-   ถ้าตำแหน่งกรรมการว่างลงเพราะเหตุอื่น นอกจากการออกตามวาระ
    ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายเข้าเป็นกรรมการแทนในการประชุมคณะกรรมการคราวถัดไป
    เว้นแต่วาระของกรรมการเหลือน้อยกว่าสองเดือน
    บุคคลซึ่งเข้าเป็นกรรมการแทนนั้นให้อยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน

  มติของกรรมการตามวรรคหนึ่ง
  ต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่เหลืออยู่

-   ในกรณีที่ตำแหน่งกรรมการว่างลงจนเหลือน้อยกว่าจำนวนที่จะเป็นองค์ประชุม
    ให้กรรมการที่เหลืออยู่กระทำการในนามของคณะกรรมการได้แต่เฉพาะการจัดให้มีการประชุมผู้ถือหุ้น
    เพื่อเลือกตั้งกรรมการแทนตำแหน่งที่ว่างทั้งหมดเท่านั้น การประชุมให้กระทำภายในหนึ่งเดือน
    นับแต่วันที่จำนวนกรรมการว่างลงเหลือน้อยกว่าจำนวนที่จะเป็นองค์ประชุม
    และบุคคลซึ่งเข้าเป็นกรรมการแทนนั้นให้อยู่ในตำแหน่งได้เพียงวาระที่ยังเหลืออยู่ของกรรมการซึ่งตนแทน

3. ค่าตอบแทนผู้บริหาร

3.1 ค่าตอบแทนที่เป็นเงิน ประจำปี 2544

-   คณะกรรมการบริษัท จำนวน 13 ท่าน ได้รับค่าตอบแทนในรูปของค่าเบี้ยประชุม
    และบำเหน็จกรรมการ ในปี 2544 เป็นเงินรวม 17.21 ล้านบาท

-   คณะกรรมการบริหารและผู้บริหาร จำนวนรวม 12 ท่าน ได้รับค่าตอบแทนในรูปของเงินเดือน
    โบนัส และค่าเบี้ยประชุม ในปี 2544 เป็นเงินรวม 31.64 ล้านบาท

3.2 ค่าตอบแทนอื่น

- ไม่มี -

4. การกำกับดูแลกิจการ

ที่ผ่านมาคณะกรรมการบริษัทได้ศึกษาและปฏิบัติตามแนวทางและข้อเสนอแนะของตลาดหลักทรัพย์ฯ
และของคณะกรรมการกำกับหลักทรัพย์และตลาดหลักทรัพย์
รวมทั้งข้อเสนอแนะในการกำกับดูแลกิจการและการปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
(Code of Best Practice) ตามแนวทางของตลาดหลักทรัพย์ฯ

5. การดูแลเรื่องการใช้ข้อมูลภายใน

บริษัทมีนโยบายให้กรรมการและผู้บริหารปฏิบัติตามแนวทางข้อเสนอแนะของตลาดหลักทรัพย์ฯ
และของคณะกรรมการกำกับหลักทรัพย์และตลาดหลักทรัพย์
รวมถึงห้ามมิให้ผู้บริหารและพนักงานนำข้อมูลภายในของบริษัทไปใช้เพื่อประโยชน์ส่วนตน
รวมถึงเพื่อการซื้อขายหลักทรัพย์ของบริษัท
โดยได้กำหนดให้กรรมการและผู้บริหารมีหน้าที่รับผิดชอบในการจัดทำและเปิดเผยรายงานการถือครองหลักทรัพย์
โดยการถือครองหลักทรัพย์ครั้งแรกของผู้บริหารจะต้องรายงานภายใน 30 วัน
นับแต่วันที่วันที่ได้รับการแต่งตั้งเป็นกรรมการและผู้บริหาร
สำหรับการรายงานกรณีที่มีการเปลี่ยนแปลงการถือหลักทรัพย์จะต้องรายงานในวันทำการถัดไป
นับแต่วันที่มีการทำรายการซื้อขาย โอน หรือรับโอน หลักทรัพย์ ไม่ว่าจะมีมูลค่าหรือจำนวนเท่าใด
ยกเว้นการได้มาโดยการใช้สิทธิในฐานะผู้ถือหุ้นเดิม หรือการได้มาโดยทางมรดก

6. ด้านบุคลากร

6.1 จำนวนพนักงาน

ณ วันที่ 31 ธันวาคม 2544 บริษัทมีจำนวนบุคลากรทั้งสิ้น 1, 620 คน ดังนี้คือ

(หน่วย : คน)

  ---------------- -------------------- --------------------------- ---------
  ประเภทพนักงาน     แพทย์และพนักงานประจำ   แพทย์ที่ปรึกษาและพนักงานชั่วคราว   รวม

  แพทย์             37                   274                         311

  พยาบาล           238                  10                          248

  พนักงานทั่วไป       961                  100                         1,061

  รวม              1,236                384                         1,620
  ---------------- -------------------- --------------------------- ---------

6.2 ผลตอบแทนรวมของพนักงาน

บริษัทและบริษัทย่อยมีค่าใช้จ่ายเกี่ยวกับพนักงานในรูปของ เงินเดือน โบนัส เงินประกันสังคม
และสวัสดิการอื่น ๆ ในปี 2544 เป็นเงินรวม 495.77 ล้านบาท
โดยแบ่งเป็นค่าใช้จ่ายในส่วนของบริษัท เป็นเงิน 450.56 ล้านบาท และบริษัทย่อย เป็นเงิน
45.21 ล้านบาท

นอกจากนี้บริษัทยังได้จัดตั้งเงินกองทุนเลี้ยงชีพพนักงานตามความในพระราชบัญญัติกองทุนสำรองเลี้ยงชีพ
พ.ศ. 2530
ตามระเบียบกองทุนบริษัทและพนักงานต้องจ่ายเงินสะสมเข้ากองทุนเป็นร้อยละของเงินเดือนพนักงาน
โดยพนักงานจะได้รับเงินสมทบของบริษัทเมื่อลาออกจากบริษัทภายหลังจากที่ทำงานครบกำหนด 5 ปี
โดยในปี 2544 บริษัทได้จ่ายสมทบเข้ากองทุนสำหรับปี 2544 เป็นจำนวนเงินทั้งสิ้น 5.7 ล้านบาท
ซึ่งรายการดังกล่าวได้รวมอยู่ในรายการค่าใช้จ่ายเกี่ยวกับพนักงานข้างต้นแล้ว

6.3 นโยบายการพัฒนาบุคลากร

บริษัทได้ตระหนักถึงความสำคัญในการพัฒนาทรัพยากรมนุษย์ให้มีศักยภาพสูงสุด
มีความรู้และทักษะที่จำเป็นต่อการปฏิบัติงาน สามารถปฏิบัติงานได้อย่างมีประสิทธิภาพ มีทัศนคติที่ดี
ปรับตัวยอมรับกับการเปลี่ยนแปลง เพื่อประโยชน์สูงสุดขององค์กร
และสร้างความพึงพอใจให้กับลูกค้า
คณะผู้บริหารจึงได้วางนโยบายที่จะให้เจ้าหน้าที่ทุกระดับของบริษัทมีการพัฒนาตนเองอย่างต่อเนื่อง
และได้กำหนดให้ปี 2545 เป็นปีแห่งการพัฒนาบุคลากร หรือ “Year of Training”